
Cumbre di Ministernan di Husticia sumamente exitoso 


Andin Bikker a presenta concepto 
di Letter of Intent pa adelanta mas 
aplicacion riba temanan di cooperacion 


E cumbre di e Ministernan 
di Husticia di Aruba, Cor- 
sou, Sint Maarten y Hulan- 
da cu a tuma lugar e siman 
aki na Sint Maarten tabata 
sumamente exitoso. 

Un proposicion central di 
Minister mr. Andin Bik- 
ker pa coopera riba tereno 
di inovacion (applications y 
software) pa preveni y com- 
bati criminalidad a wordo 
acepta unanimamente dor 
di JVO (Justitieel Vierpar- 
tijen Overleg), caminda cu 
a firma un Letter of Intent. 



Sint Maarten 
iDICIAL 

■NSULTATIONS 


FOUR-PA 


Varios participante n’e JVO 
a aprecia e concepto di Let- 
ter of Intent presenta pa 
Minister mr. Andin Bikker, 




INTERNATIONAL 

Advanáng Security Woridwtde^ 


INVKST 

SECIJUE 


We don’t just say it ... We Guarantee it tl! 


your securityynrotectiori 
jpartrier stnce 1996 

Td: 582-7252 

Everyone deserves a safe place to work, 
live and play. 


cual ta un instrumento huridico hopi flexibel cu lo por conoce mas apli- 
cacion na futuro reunionnan, p’asina por adelanta riba diferente tema di 
cooperacion. 

Minister mr. Andin Bikker ademas a splica JVO ampliamente di e pa- 
sonan concreto cu Aruba a tuma pa bay construi un prizon nobo y mien- 
trastanto mehora e facilidad actual. 

Delegacion di Aruba ademas a haya hopi compliment di parti varios 
participante n’e JVO referente e pre-concepto di ley (voorontwerp) pa 
introduci un base huridico pa un ESTA (Electronic System for Travel 
Authorisation), APIS (Advanced Passenger Information System) y PNR 
(Passenger Name Record). 

Tambe a trata e tema di Academia di Ley, caminda a acorda cu lo bay 
haci un esfuerso pa promove cooperacion riba e tema entre e diferente 
islanan y e respectivo universidadnan di ley. 

Lider di fraccion di AVP Marlon Sneek 

Vice Prome Minister ta hungando cu Prome Minister 

Ta kende a manda e carta cu lo habri frontera aereo? 


Fraccion di AVP ta pidi pa Gobierno 
duna claridad riba e situacion cu Ven- 
ezuela, esta si frontera ta cera of e no 
ta cera, si e ta cera pa algun hende 
y pa otronan e no ta cera, tabata de- 
claracion di lider di fraccion di AVP, 
Marlon Sneek a haci. 

Segun sr. Sneek cos ta bruha pa loke 
t’e situacion di frontera di Venzuela, 
ya cu mientras di un banda tin un 
compania di aviacion local ta anuncia 
buelonan pa y for di Venezuela y algun 
dia despues Prome Minister Evelyn 
Wever Croes ta bin dilanti dialuna ul- 
timo y sigura cu frontera cu Venezu- 
ela ta keda cera. 

“No ta prome bes cu e cosnan aki ta 
pasa, caminda Prome Minister ta bay 
riba un mini tour mundial y e Vice 
Prome Minister Otmar Oduber ta 
tuma cantidad di decision den su aus- 
encia y e caso di habrimento di fron- 
tera di Venezuela ta otro mas den e 
serie aki. 

Con por ta posibel cu Conseho di Min- 
ister a firma un carta, unda a anuncia 
na Aruba Airlines y tambe na Avia- 
tion General, cu lo habri frontera, pero 
despues Prome Minister Evelyn Wever 
Croes ta declara di no sa nada di dicho 
carta. Pero ta su Secretaria di Conse- 
ho di Minister manda dicho carta. 

Fraccion di AVP ta bay dirigi un carta 
na Gobierno pa haya aclaracion riba e 
situacion cu Venezuela, caminda doño 
di partido POR ta bisa cu diamars 
frontera ta habri pa su compania W- 
Aviation por bula jetnan priva, anto 
di otro banda Prome Minister ta bisa 
cu frontera ta cera. 

“Nos kier claridad riba e situacion aki, 
nos kier sa si ta bay privilegia hende 
atrobe, pasobra den hopi medio di co- 
municacion nos por a sigui con e hen- 
denan aki a haya W-Aviation, cana 
rond bisa trahadornan eyden cu nan 


ta bay bira nan hefe nobo, mientras cu 
ainda e envelopnan di destaho publico 
no a wordo habri. 

Awor por scucha atrobe un tipo di ex- 
presion manera cu frontera a bay hab- 
ri pa W-Aviation y pa tur otro hende e 
ta keda cera y e ora tin cu puntra que 
hubo di tur e otronan, manera esnan 
cu ta bende berdura cu fruta, cu pa 
hopi tempo no por a haya nan mercan- 
cia for di Venzuela y mester a cera nan 
negoshi, caminda mama y tatanan a 
perde trabou, a caso nan no ta conta? 

Of nan tambe por bisa cu nan tin ocho 
barco ta traha cune, duna permiso p’e 
ocho barconan ey pasa tog, pero dicon 
e ceramento di fronera no ta conta 
p’esnan cu ta sponsor partido, pero pa 
resto di pueblo nada ta conta, nada ta 
posibel. 

Pa nos esaki ta inaceptabel y pesey nos 
ta bay manda un carta pa pidi claridad 
riba e asunto aki ya c’un caminda ta 
lesa cu diamars frontera cu Venezuela 
ta habri un otro caminda Prome Min- 
ister ta bisa cu frontera ta sigui cera. 

Asina leu cu nos sa ta un frontera Re- 
ino tin y frontera ta cay bou di ‘Buiten- 
landsezaken’ y p’e motibo aki nos no 
por compronde e tipo di expresionnan 
cu ta wordo haci pa loke ta frontera y 
nos kier haya claridad pa tur hende sa 
kico tin di berdad den esaki. 

Si di berdad frontera ta bay habri y pa- 
kico e ta habri pa un grupo specifico y 
kico a para cu e islanan ruman cu tam- 
be tin mesun situacion aki cu berdura 
y fruta no por yega pa nan comunidad, 
mientras cu aki na Aruba ta bay haci 
un excepcion pa cierto comerciante y 
nos kier sa si esaki ta berdad y di con, 
lider di fraccion Marlson Sneek a de- 
clara. 

Sr. Sneek a mustra cu lo tin un carta 
cu ta mustra cu tin un decision riba e 
asunto di frontera, pero Prome Minis- 
ter ta declara cu e no tin conocemento 
di e carta aki. 



Segun e lider di fraccion di AVP, Aru- 
ba tin un Prome Minister cu ta biaha 
hopi, cu e no ta na Aruba, anto su Vice 
Prome Minister mester cumpli cu su 
sponsornan anto t’e cosnan aki mes- 
ter mira lus di dia, e tipo di bagamun- 
derianan aki caminda ora c’un sali e 
otro ta core pasa documento bou man 
pa privilegia hende, nos mester sa si 
esaki ta berdad of no. 

“No djis sali bin bisa cu e no ta ber- 
dad pero bisa e berdad completo y no 
bisa cu bo no tabatey, cu bo tabata na 
Panama, despues bay Swisa, despues 
bo tabata na Hulanda, anto mi Vice 
Prome Minister a hunga un wega cumi 
y nos kier tin claridad riba e asunto 
aki ya cu ta imposibel cu ta bay habri 
frontera pa dos pa dos compania, pa 
dos sponsor, pa dos doño di partido 
anto resto di pueblo su interes no ta 
wordo atendi ya cu no por habri fron- 
tera pa haya fruta y berdura barata pa 
alivia e situacion crea pa mesun Gobi- 
erno aki,” Marlon Sneek di fraccion di 
AVP a declara. 

ARUBA AILINES 

Mientrastanto Aruba Airlines ta me- 
nasa di manda hende cas, y manera 
nan mes a laga publica, si Prome Min- 
ister Evelyn Wever Croes mantene e 
frontera cera, e compania ta obliga di 
duna retiro masal n’e compania. Nan 
tabata masha confia cu Gobierno di 
acuerdo cu nan carta lo habri frontera 
y cu Aruba ta “puerto di transito” pa 
bula entre Venezuela y Miami, pero 
nada di esaki ta berdad. Anto nan tin 
cu bay over na duna retiro masal. 

Situacion ta tenso hasta den propio MEP 

Liderazgo ta ser cuestiona pa su 
silencio ynoa defende Sue-Ann Ras 
di e atakenan frontal di Ricardo Croes 



DIA cu a firma acuerdo di goberna- 
cion entre e partidonan MEP, POR 
y RED, claramente a ser bisa, ora 
di cualkier diferencia di opinion lo 
convoca un reunion di e lidernan 
pa discuti nan diferencia, sin mes- 
ter bay publicamente y asina lo por 
garantisa cu lo tin un Gobierno pa 
4 aña. 

Pero e forma cu Ricardo Croes, lid- 
er di RED a ataca e.o. Sue Ann Ras 
y hasta a recomenda p’e entrega su 
retiro, sigur ta un asunto cu mes- 
ter a ser discuti entre e lidernan di 
partidonan di coalicion. 

Corda bon, no a ataca Sue Ann Ras 
so, pero hasta Evelyn Wever-Croes, 
Glenbert Croes y algun parlamen- 
tario di MEP y esun di POR. 

Ora cu algun miembro prominente 
di MEP a kere cu mando di MEP lo 
a pone Ricardo Croes na su lugar, 
p.e. di demanda un disculpa publi- 
co, liderazgo di MEP a prefera di 
keda keto y esaki sigur no a keda 
aproba. Bisando unicamente cu ta 
lamenta cu Sue Ann Ras a pidi su 
retiro no ta suficiente. 

No a duna Sue Ann Ras su lugar 
manera merece, siendo un hende 
muher pa laga un persona mane- 
ra Ricardo Croes rebaha un dama, 
anto di MEP. No por!! 

Ainda no ta lat, pa pone Ricardo 
Croes na su lugar, y e no por kere 
cu e por haci y deshaci cu candida- 
tonan di MEP, ora cu nan ta dife- 
rencia di opinion cu su persona. 


No mester tin miedo cu Ricardo 
Croes, lo no sostene Gabinete Wev- 
er Croes mas, pasobra e ora ey e 
mes lo manda su Minister Rudy 
Lampe cas. 

No ta prome biaha cu por sigui 
goberna cu 11 asiento. MEP y POR 
mester por defini con nan ta sigui. 
Nel Oduber a demostra con e por a 
goberna cu 11 asiento. 

MAS PROBLEMA 

Tin mas problema den MEP, p.e. 
kende lo re-emplaza Sue Ann Ras 
den Parlamento awor, cu el a pidi 
su retiro. 

Segun secuencia di lista di candi- 
dato pa ultimo eleccion, e lo bira 
Luigi Bergen. Pero cu Evelyn Wev- 
er Croes no kier mir’e den Parla- 
mento, si kier duna palabra integ- 
ridad balor. 


Semper e lider di MEP a bisa cu in- 
tegridad ta halto den su bandera, 
pero si permiti Luigi Bergen dren- 
ta Parlamento, kier men ta palabra 
so esey lo ta. 

Pero den mesun rosea ta ser bisa 
si ta acusa Luigi Bergen di su rela- 
cion extra-matromonial, a ser pun- 
tra, si tur Parlamentario ta limpi. 
Hasta ayera a circula un foto di e 
lider di fraccion di MEP, totuando 
esaki como MEPFlix. 

Di acuerdo cu nos informacion ta in- 
tencion pa fin di siman awor, MEP 
lo convoca un reunion di Conseho 
di Partido pa tuma algun decision 
clave pa sigui cu futuro di MEP. 
Maske tin otro sostenedornan cu ta 
sinti cu e momento a yega of ta ye- 
gando, pa MEP baha su propio Go- 
bierno y bay eleccion, ya cu MEP ta 
bon para, sacando mas asiento y lo 
por goberna su so y no cu appendix. 

Minister Oduber: "Como compania nacional y reconociendo e trabou duro di empleadonan" 

Serlimar a ricibi 18 truck nobo pa recoge desperdicio; 

garantisando continuidad di servicio 



ALGUN siman pasa a bin hunto pa haci e entrega di 4 
Roll-on Roll- off trucks pa Serlimar. Ayera diaranson 10 di 
juli a bira e fecha cu Serlimar a ricibi e totalidad di e truck- 
nan, esta, 18 truck nobo pa recoge desperdicio. 

E momento ta uno importante pa motibo cu ta haya mate- 
rial/trucknan nobo, pero mas importante ta keda e inicio di 
un era nobo. 

Inicio di e era di economia circular cu nos mester introduci 
na nos pais, Serlimar como compania nacional ta duna e 
ehempel di esaki den e acto y pasonan cu nan ta tuma pa 
futuro, Minister Otmar Oduber ta splica. 

Gabinete Wever - Croes a pone un enfasis grandi durante 
ultimo 18 lunanan aki pa pone Serlimar bek riba pia du- 
nando e un lugar prominente den e maneho cu ta wordo 
carga pa yega na mihor recogemento y maneho di sushi. 
Manteniendo nos pais limpi pa nos ciudadanonan y mer- 
cado turistico. 

Minister Oduber a bisa tambe cu banda di e hecho di cu e 
trucknan tey pa por tin continuidad den e compania p’e ser- 
vicio den comunidad, nan tey tambe pa duna trahadornan 
reconocimento necesario pa sigui haci e trabou. 


Un trabou fuerte, duro cu ta wordo haci pafo den diferente 
bario y localidad rond Aruba y den oficina di Serlimar 

Ademas palabranan di pabien a bay na Serlimar, Director, 
cada chauffeur y demas empleado pa nan contribucion na 
mehoracion di servicio di e compania. Semper tin espacio 
pa sigui mehora, pa comunidad por ta orguyoso di nos com- 
pania nacional di recogemento di sushi y maneho di des- 
perdicio aki na Aruba. 

E proceso a tuma lugar den forma transparente, caminda 
cu companianan a inscribi y dilanti di miembronan di pren- 
sa y notario a percura p’esaki wordo desvela. 

E1 a tuma su tempo, conhuntamente cu financiamento di 
Hertz ta sigura cu Serlimar den e proximo 5 añanan tin un 
lease p’e autonan aki cu na final ta keda di Serlimar. 

Mientrastanto e trucknan bieu, pero cu ta bon manteni ta 
wordo bendi den exterior na un bon balor. DOW a yuda 
Serlimar den e bestek cu a wordo prepara for di aña pasa 
caba, y tur otro cu a yuda den e proceso pa por a yega na 
e momento special aki, pa cual Minister Oduber a termina 
gradiciendo un y tur cu di un forma of otro a haci e mo- 
mento posibel. 

Construccion di 
verkeersplateau na 
altura di Cocorobana y 
Caya Frere Laurentius 

Departamento di Obra Publico ta informa 
pueblo di Aruba en general y specialmente nos 
automobilistanan cu ta haci uzo di e caminda 
di Cocorobana y Caya Frere Laurentius cu 
awe diahuebs dia 11 di juli 2019 y diabierna 
12 di juli 2019 lo cera e caminda parcialmente 
p’asina construi dos verkeersplateu. 

E verkeersplateau cu lo construi awe diahuebs 
dia 11 di juli 2019 lo ta dilanti di Cocorobana 
#13 y diabierna dia 12 di juli 2019, lo traha 
un otro verkeersplateau dilanti di Caya Frere 
Laurentius #10. 

Rutanan alternativa lo ta indica cu baricada 
y borchinan di aviso y e orario di trabou lo ta 
di 8’or di mainta y ta programa pa caba 4’or 
di atardi. En conexion cu e trabou menciona 
Departamento di Obra Publico ta pidi pa tene 
cuenta cu e inconveniencianan cu lo por surgi 
pa cual nos ta pidi nos disculpa. 



JVIEP lo bin cu ley 
iniciativa pa bin 
cu otro Fundacion 
pa re-emplaza 
Lotto pa Deporte 


MASKE cu Parlamento ta cu reces, fraccion di MEP so ta sigui 
traha. Asina p.e. dentro di 3 siman lo entrega un ley iniciativa pa 
bin cu fundacion nobo pa remplaza e actual Fundacion Lotto pa 
Deporte. 

Esaki tin di haci obviamente cu e storia di Lotto pa Deporte, segun 
Rocco Tjon. Ta basta awor, debi cu deporte ta wordo perhudica, ya 
cu no tin fondo disponible. 

Ademas tur pregunta haci e.o. na dirigentenan di Fundacion Lotto 
pa Deporte, te awor, no ta hayando contesta. Despues pueblo lo sa 
di scoge cu cualkier fundacion nan lo sostene. MEP no kier cues- 
tiona Huez, mirando cu ya ta 8 dia un veredicto ta ser pospone. 
Lotto pa Deporte a bin ta sagrando y hasta lo no tin fondo mas pa 
deporte. 



En conexion cu un 
Reunion Interno 





N.V. ELMAR su servicio di caha y servicio na cliente na 
Oranjestad, Hato y San Nicolas lo ta cera: 

Diabierna 12 di juli, 2019 desde 3:00 PM 


Nos clientenan por haci pago na: 

• Tur Banco Comercial 
•TurMFA 

• WEB Aruba N.V. 

Evita para den fila largo y paga online 


ELMAR 



Danki pa e comprension 

Departamento di Storing na 523-7147. 


523 71001 customerservice@elmar.aw 

Aruba Bank ta firma 


acuerdo pa aporta na 


Stichting Deugdelijk Bestuur Aruba (SDBA) 


SDBA ta carga varios proyecto pa sostene 

## Good Corporate Governance ## 



“Corporate Governance” ta responsabilidad di nos tur y dor di 
esaki, Aruba Bank N.V. a firma un “Memorandum of Understan- 
ding” (MoU) cu Stichting Deugdelijk Bestuur Aruba (SDBA), re- 
presenta pa sr. Armand Hessels y sra. Henna Thodé, pa duna 
sosten n’e proyectonan di investigacion. 

E fundacion ta traha pa sigura cu e calidad di practicanan di 
Gobernacion Corporativo na Aruba ta di bon nivel. E meta di 
e fundacion ta pa genera conscientisacion den nos comunidad 
tocante e responsabilidadnan general den direccion di un Aruba 
saludabel y sostenibel. 


E proyecto di investigacion lo sirbi como un base pa trece consci- 
entisacion dentro di nos comunidad tocante e necesidad pa traha 
di acuerdo cu e normanan di gestion confiabel y pa proteha e 
bienestar general di e hendenan riba nos isla. 

Aruba Bank a cana banda di e comunidad di Aruba pa casi un 
siglo. Nos obhetivo ta pa nos contribucion na SDBA yega na re- 
comendacionnan significativo di opcionnan cu ta trata e desafio- 
nan cu nos comunidad ta enfrenta relaciona cu e asuntonan di e 
Gobiernacion Corporativo. 

Nos contribucion ta pa Aruba por haci e “Nationaal Integriteits 
Onderzoek” basa riba e concepto di “Transparency Internatio- 
nal”. Nos t’e unico pais den Reino cu no a haci esaki ainda. 
Identificando e “gaps” t’e base pa nos por cuminsa cera nan y 
progresa como pais. Cu e contribucion aki, Aruba Bank ta yuda 
pa haci un analisis asina realidad cual ta pas perfectamente den 
nos strategic pillar “We Care”: “ 

Como e banco mas grandi na Aruba, nos tin e responsabilidad pa 
sostene un comunidad y ta p’e motibo Aruba Bank ta scoge pa 
sostene proyectonan manera esun di Stichting Deugdelijk Be- 
stuur Aruba. 

Guardacosta ta keda 
patruya di dia y anochi 

GUARDACOSTA ta keda patruya di dia y anochi y ta pone tur su 
unidadnan disponibel p’asina garantisá seguridad den e awanan terito- 
rial di Aruba, Córsou y Bonaire. 

E biahe for di Venezuela p’e islanan ABC ta uno peligroso; Laman ta 
brutu, e lanchanan mayoria biaha no ta ekipá pa haci un biahe asina y 
ta hiba demasiado persona na bordo di un forma iresponsabel y sin ma- 
terial di seguridad apropiá. 

Esaki ta trece cuné un riesgo enorme p’esnan abordo. 

Guardacosta ta suplicá tur persona cu mira algo sospechoso riba laman 
óf na costa pa yama e number 913. Barconan riba laman tambe por al- 
cansá Guardacosta su Centro di Rescate y Coordinacion via e radio VHF 
16 na momento cu detectá algo sospechoso óf peligroso riba laman. Cu 
yudansa di comunidad y otronan nos por yuda tene e islanan mas sigur. 

RADEX BCMS ta conta cu 
sistema di registracion y 
buskeda multi biometrico 


RADEX BCMS ta duna e posibilidad p’e oficialnan di 
Imigracion por investiga un persona cu ta drentando 
e pais mas profundo dor di usa e sistema di buskeda y 
registracion multi biometrico. Un persona por wordo 
busca dor di su carasteristicanan biometrico, cu ta su 
cara y 10 dede di man, den ‘wanted lists’ nacional y 
internacional. 

Si e persona wordo haya den e database, e record di e 
persona por wordo usa pa un investigacion mas pro- 
fundo. Di otro banda, si e persona no wordo haya den 
e database, e persona por wordo registra dor di haci 
uso di su carasteristicanan biometrico. 

RADEX BCMS por captura e scan di e cara y 10 dede 
di man di un persona. Djis dor di click un boton, e 
procedura di registracion biometrico ta cuminsa cu e 
seleccion di e caracteristican biometrico. 

E sistema mes ta indica ora el a captura e cara y e 
dedenan di man e persona of si e persona mester cam- 
bia e posicion di su dedenan pa logra un mihor resul- 
tado. 

Despues di esaki, e captura di e cara lo cuminsa y un 
evaluacion en bibo lo mustra e resultado di e potret. 
Un box di indicacion berde lo aparece ora cu e potret 
ta cla. 

Despues di tur e buskeda biometrico aki, e screen lo 
mustra e resultado di e scan di e cara y dedenan di 
man. 

E posibilidad tey pa scoge si ta haci buskeda riba cara 
so of e dedenan di man so, pero e mas recomendabel 
t’e combinacion di cara y dedenan di man. 

RADEX BCMS ta garantisa un control y maneho di 
frontera mas sigur. 

o VIP AtPaseo 

Herencia 

582-3693 


Palm Beach 
Plaza Mall 

586.0074 

caribbeancinemas.com 
R3 Caribbean Cinemas Aruba 


MORE VARIETY IN PROGRAMMING AND SHOWTIMES NOW WITH 14 SCREENS! 

JULY 11-17 

HAMLET National 

... NATIONAL THEATRE LONDON W [heatre 


M0N-THU 4:10 

6:20 

8:30 

SUNDAY, JULY 14 AT 1:OOPM 


DAVE BAUTISTA KUMAIL NANJIANI 


M0N-THU& SUN 2:55 
FRI-SAT 2:55 I 5:05 


KAYA SCODELARIO | BARRY PEPPER 


CRAWL 


M0N-THU& SUN 2:30 
FRI-SAT 2:30 | 4:30 


VERA FARMIGA | PATRICK WILSON 

ANNABELLE 


CHRIS HEMSWORTH | TESSA THOMPSON 

SAT-SUN 3 

1:00 

8:40 

M0N-THU 

FRI 4:00 
SAT 1:40 
SUN 1:40 

lUilf 2:0514:3016:5519:20 
FRI-SAT 


INTERN ATIONAL 

HIMESH PATEL | LILYJAMES 


YESTERDAY 


WITH SPANISH SUBTITLES 


M0N-FRI 5:15 


OPENING JULY 18: THE LION KING, DOLOR Y GLORIA 

THE MAGIC OF THE MOVIES 
ON YOUR MOBILE DEVICE 

Download on the 

• App Store 

^_ _/ 

GETITON 

r Google Play 

ARUMIL'er a finalisa henter e officiersopleiding Marinier na Hulanda 



Luitenant ARUMIL Mike Ligtvoet dia 5 juli ultimo a fina- 
lisa cu exito su fase 3 y 4 di e Praktische Opleiding tot Of- 
ficier der Mariniers [POTOM]. E POTOM ta un educacion 
di 11 luna, unda e aspirant-officieren di Cuerpo di Marina 
Real mester por demostra cu nan ta apto y tin cualidad- 
nan pa bira un lider, tin conocemento tactico, ta den bon 
condicion y fisico. 

E prestacion di luitenant ARUMIL Ligtvoet tabata e unico 
di e oficialnan bao di Milicia di Corsoy y di Aruba (CAR- 
MIL) por logra solamente POTOM den fasenan 1 y 2 y 
mester finalisa nan opleiding pa bira officier na Opleiding 
Centrum CARIB na Marine Kazerne Suffisant na Corsou. 

Cu e prestacion aki, Milicia Arubano a ser mas enriquece cu 
un extra calidad cu lo colabora pa profesionalisa mas ainda 
CARMIL. E foto aki, momento cu cursistanan di POTOM 
ta haci nan entrada cu luitenant ARUMIL Ligtvoet como 
cargador di vaandel. 


Tres homber bringando riba 
caya, dos a wordo deteni 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



DIARANSON den oranan di mainta Polis a bay Nijhofstraat pa un 
pelea. Lo tabata trata di tres hende. A papia di bate y machete. 

Na yegada Polis a compronde cu ta dos homber jong tabatin problema 
cu un homber di edad. Kico t’e motibo cu a pone nan bringa y ataca e 
homber di edad no ta conoci. 

Polis a scucha loke a sosode y mesora a detene e dos hombernan mas 
hoben. Un di nan ta un conoci di husticia, cu algun dia atras a sali di 
KIA. Nan a wordo separa, y hiba Warda di Polis na San Nicolas. 

Auto a perde control y ta dal contra pal'i luz na Sasaki 





DIARANSON algo pasa di mey anochi 
Polis a bay ariba Sasaki, riba e banda cu 
ta bay pa Oranjestad. Eynan un Kia Pi- 
canto a perde control y bay dal contra un 
pal’i luz. 

Na yegada di Polis nan a topa cu e Kia Pi- 
canto color blau, pega contra un pal’i luz 
ranca y dobla den 2. 

Segun e chauffeur bayendo zuid, e vehi- 
culo a cuminsa haci straño y esaki a pone 
baha caminda bay dal contra e pal’i luz. 
Por bisa cu ta suerte e chauffeur tabatin 
tambe, pasobra algun meter eybando tin 
e tubonan grandi di e borchi di trafico, cu 
lo a causa hopi daño tanto material y per- 
sonal. 

E pal’i luz a keda colga riba caminda, y Po- 
lis mesora a avisa Elmar pa drecha esaki. 
Ambulancenan tambe a presenta y Para- 
mediconan a controla e chauffeur. 


RECORDATORIO 


Ultimo dia pa paga factura di coriente 
pa e luna di mei 2019 ta: 


DIALUNA -15 di juli 2019 


POR HACIPAGO NA: 

• Tur Banco Comercial 
•TurMFA 

• WEB Aruba N.V. 

• N.V. ELMAR 


EVITA PARA DEN FILA LARGO Y 

PAGA ONLINE 


Por fabor menciona e numberc 
cuenta cu ta aparece riba e 
factura di coriente como 
descripcion di pago. 


ELMAR 



523 7100 I customerservice@elmar.aw 

Plataforma Hobennan Profesional 
'Tienda di Ley' ta informa: 

Ora un tata reconoce 
su yiu, esey no nifica cu 
automaticamente e lo 
tin autoridad paternal 

DEN nos comunidad tin e impresion cu ora bo reconoce 
un yiu, esaki automaticamente lo nifica cu bo tin autori- 
dad paternal (ouderlijk gezag) como tata. 

E impresion y punto di bista aki ta uno eroneo y pa medio 
di e comunicado aki Plataforma Hobennan Profesional 
lo kier clarifica y ne mesun momento informa ciudada- 
nonan di Aruba con esaki ta hinca den otro. 

Na promer lugar ta importante pa subraya cu un tata 
por reconoce su yiu si e mama permiti’e y si cumpli cu e 
otro condicionan menciona den art 1:204 BWA p’e por ta 
valido. Segun art 1:203 inciso 1 BWA, e mucha ta wordo 
reconoci dor di un acta di nacimento compila dor di e 
ambtenaar di Burgerbjke Stand. Na Aruba e reconoci- 
mento tin valides desde e momento cu e acta wordo tra- 
ha. Na otro paisnan rond di mundo esaki por diferencia. 

P.e. e valides di reconocimento lo por tin efecto retroac- 
tivo desde e nacimento di e mucha. Loke nos kier pone 
enfasis riba dje ta cu reconocimento di un yiu no nifica 
cu automaticamente bo lo tin autoridad como mayor. 
Den e scenario cu e tata ta casa cu e mama na momento 
di nacimento di e yiu, esaki lo nifica cu ambos tin ouder- 
lijk gezag. 

Den caso di un divorcio, segun nos leynan actual ambos 
mayor lo mester ta di acuerdo cu continuacion di e gezag. 

Esaki den principio ta wordo considera conflictivo cu art. 
6 jo. 8 di Tratado Europeo di Derechonan Humano. Se- 
gun Corte di Casacion e tata tin derecho di haya gezag 
sin cu e ta depende di e consentimento di e mama y sin 
cu e peticion lo mester sosode hunto. 

Loke ta esencial akinan ta, cu e ta na bienestar di e mu- 
cha p’e gezag continua despues di divorcio. 

Solamente den casonan di excepcion, p.e. e comunica- 
cion entre e mayornan ta deficiente cu efecto negativo 
p’e mucha e ‘gezamenlijk gezag’ lo por wordo nenga . 

Den e version nobo di nos Codigo Civil si ta tene cuenta 
cu esaki y e gezag lo continua automaticamente despues 
di divorcio. 



Awor e pregunta ta; con e ta posibel pa tatanan cu no ta 
casa cu e mama di nan yiu logra haya autoridad pater- 
nal? 

Den principio e ta posibel via dos manera. E prome 
manera ta segun art. 1:252 inciso 1 di nos Codigo Civil. 
Via Corte bo por pidi e formulario pa gezamenlijk gezag. 
E esencia di e procedura aki ta cu ambos mayor basa riba 
un punto di bista mutuo ta dicidi pa comparti e gezag di 
nan yiu of yiunan. 

Ambos mayor lo mester yena e formulario y colecta tur e 
documentonan cu ta wordo pidi dor di Corte. 

Unabes cu tur cos ta den ordo e verklaring di gezamen- 
lijk gezag lo wordo otorga y esaki na su turno lo wordo 
inscribi den registro publico conforme art. 1: 244 BWA. 
Den un scenario cu no tin un deseo mutuo pa comparti 
gezag di yiu of yiunan di parti e mama ta existi e posibi- 
lidad ainda cu e tata por entama un caso pa exigi autori- 
dad paternal. Basa riba art. 1:253C BWA tata cu nunca 
tabatin ouderlijk gezag di su yiu of yiunan por haci un 
peticion na Huez pa por haya esaki. Mayoria di biaha e 
gezag aki lo por wordo otorga n’e tata. Pero logicamente 
tin un excepcion. 

E gezag lo por wordo nenga den caso cu e no ta na biene- 
star di e mucha pa ambos mayor tin e autoridad riba dje. 
Un ehempel por ta si tin friccion pisa of comunicacion ta 
hopi deteriora entre e mayornan di mucha. 

Colaborador y huristanan di Tienda di Ley ta spera cu 
e articulo aki por a informa comunidad y specialmente 
tatanan na Aruba tocante con pa obtene gezag di nan 
yiunan. 

Den un otro articulo Tienda di Ley lo elabora un poco 
riba tratadonan relaciona cu derecho of proteccion di nos 
muchanan. Tienda di Ley ta brinda servicio riba diasa- 
bra di 3 pm - 5pm na Cas di partido, pueblo di Aruba ta 
cordialmente invita pa asisti si acaso ta desea asisten- 
cia huridico gratis. Autornan di e articulo aki ta: Gerick 
Croes y co-autor Wendrick Cicilia, studiantenan di ley.. 

Minister Glenbert Croes: 


f Nos hendenan special lo 
ta semper prioridad pa 
Gabinete Wever-Croes" 


Y corectamente manera e mandatario a expresa, huzga nos 
hechonan, pasobra hechonan tin na cantidad cu hopi actividad, 
cu ta demostra cu nos hendenan special ta central pa Gabinete 
Wever-Croes. 

Hecho: Recientemente Minister President Evelyn Wever-Croes a 
anuncia e acuerdo cu a logra pa por cristalisa Enseñansa Special 
Avansa (VSO) pa nos hobennan special cu n’e momentonan aki 
manera cu nan termina Scol Dununman no tin caminda pa sigui 
studia mas. 




Hecho: Den cuadro di e Crisisplan Social, tur fundacion encarga 
cu cuido di nos hendenan special tambe ta inclui, hayando e apoyo 
necesario pa sigura un bon cuido pa nos hendenan. 

Hecho: Ademas di esaki Bureau di Ministerio di Asunto Social y 
Labor a bin ta organisa diferente actividad pa yena e bida di nos 
hendenan special cu alegria tambe. 

Diarazon ultimo tabata otro mainta di musica, canto y alegria pa 
nos hendenan di Stichting Ambiente Nobo cu tambe ta conta cu 
apoyo di Ministerio di Asunto Social y Labor. 

Un actividad durante cual a reconta en breve di e ubicacion, cu 
presencia di algun miembro di Cuerpo Policial, cu den e epoca 
aya a traha n’e edificio aki, esta Warda di Polis bieu di Santa 
Cruz, caminda awor Ambiente Nobo ta ubica. 

Durante e mainta aki a duna danki na ATSA cu t’e Asociacion 
di Time Share Aruba, kendenan a haci donacion di un frigidaire 
na Stichting Ambiente Nobo. A duna danki na Minister Dangui 
Oduber, kende a percura pa nan haya airco y television nobo. 
Minister Glenbert Croes a duna danki n’e directiva pa nan amor 
y aporte na cuido di nos hendenan special. E mandatario a duna 
un danki special na Darlaine Erasmus y Rochi Geerman pa a or- 
ganisa otro bunita evento. 

Un danki na Lila Mackay di Stichting Ambiente Nobo pa a per- 
miti nos comparti un mainta cu nos hendenan special. 

E mandatario a sali cu alegria den su curason lagando atras ca- 
ranan sonriente di tur presente manera por mira riba portada. 

Jonathcm "Jeon" 
Thiel contento 
di a cumpra su 
prome auto na 
Garage Cordia 




Jonathan “Jeon” Thiel a cumpra su prome auto y el a haci esaki 
na Garage Cordia. Pa Jonathan Thiel e tabata un sentimento hopi 
emocional, pasobra esaki t’e prome auto cu su mes a cumpra. E ta 
kere cu hopi hende ta sinti asina aki ora nan haya nan prome auto. 
Pa t’e prome auto di Jonathan Thiel, esaki tabata un bendicion. E 
ta contento y agradecido cu Dios p’e bendicion. 




E ta haya cu su historia cu auto ta uno hopi pret, pasobra casi nun- 
ca e no ta gusta stuur auto y semper ta sinta na banda of patras 
aunke cu el a pasa su rijbewijs cu 18 aña. Jeon su tata a regal’e 
un jeep cu tabata core 1 kilometer y despues para, unda e tabata 
basha awa aden y despues sigui bay. E1 a haya un auto cu tabata 
para den careda. 

“Ora bo ta soña pa tin un auto nobo, bo no ta pasa den e proble- 
manan aki,” el a expresa. E ta sinti cu esaki ta berdad y pa tin un 
auto nobo e sentimento ta cu e no ta bay daña. 

Jonathan Thiel a gusta e Toyota Camry for di prome biaha cu el a 
mira esaki. E1 a pasa diferente agencia prome cu a dicidi di cumpra 
su auto. Nunca e tabatin un model di auto, pero ora cu el a yega na 
Garage Cordia, Jeon a sinti cu esaki tabata su auto. Tur cos a bay 
a base di e vibe, pasobra e vibe cu el a sinti na momento di yega Ga- 
rage Cordia a lag’e sinti na cas. Esey a pone cu automaticamente el 
a sinti cu e Toyota Camry ta su auto. 



Garage Cordia Aruba ta masha contento cu un celebridad interna- 
cional manera Jeon, a scoge e auto mas bendi na mundo, p’e por 
mobilisa den dje na Aruba. Cu esaki a keda demostra cu no ta sola- 
mente e auto ta importante, pero e servicio excepcional y atento cu 
ta brinda cada cliente di Garage Cordia cu ta core un Toyota, ta 
locual mas ta atrae clientenan nobo. Jeon ta un miembro nobo di e 
famia grandi di Toyota, no solamente un mihor auto den calidad, 
pero cu ta conta cu un garashi di mecaniconan experencia, servicio 
na cliente excepcional y cu e surtido di piesa mas grandi na Aruba. 

Colegio Arubano ta saca cuenta final di Examen Central 201 9: 

70% A gradua pa HAVO y 78% pa VWO 



DIABIERNA 5 di juli, e alumnonan di Colegio 
Arubano a busca nan raport y asina a clau- 
sura e aña escolar. E graduadonan di HAVO 
a festeha e dia ey tur cu tin na Renaissance 
Convention Center. E graduadonan di VWO 
a celebra tambe e dia anterior. 

Aña escolar 2018-2019 a yega na su fin. Dia- 
huebs, 15 di augustus, scol ta yama e alum- 
nonan atrobe bon bini, despues cu nan a dis- 
fruta di un vakantie bon mereci. 


Despues di e resultado di herexamen, Colegio 
Arubano por a saca calculacion definitivo di e 
resultado di Examen Central pa 2019. Di 299 
candidato pa HAVO, 70% a gradua. Esaki t’e 
mesun porcentahe cu aña pasa. 

Di e 123 examinadonan di VWO, 78% a grad- 
ua. Aña pasa esaki tabata 68%. 

Siman pasa, tur conrector, mentor y docente 
a trata raport di tur alumno di tur e klasnan 
di e scol. Aki’bou tin un compilacion di e re- 
sultado pa cada nivel, cu den e ultimo 4 añan- 
an, ta refleha un imagen stabil. 

Pa aña escolar 2019-2010, Colegio Arubano 
a haya 350 aplicacion di admision pa prome 
aña di Ciclo Basico, di cual 58% a wordo ad- 
miti. 

Pa HAVO-4, Colegio a haya 210 aplicacion di 
alumnonan cu diploma di MAVO. Di e total 
aki, 59% a haya admision. 


Potret: 

Graduadonan di VWO y HAVO durante entrega di diploma riba diahuebs, 
4 di juli, y diabiema 5 di juli na Renaissance Convention Center. 



Pa mas informacion, portuma contacto cu Gilda Kelly di Colegio Arubano. 

Mail: ailda.kellv®coleaioarubano.aw 

Durante celebracion di su di dos aniversario: 

Aruba OHILC a reconoce miembronan cu a 
sobresali durante aña leonistico 2018 -2019 

2 miembro nobo a wordo instala 





DEN su ultimo discurso como Presidente 
Leon Ferdinand Curiél a repasa e aña y a 
gradici cada uno pa haci e aña como uno exi- 
toso tanto local, den zona y districto. 
Despues di a gradici tur miembro pa nan 
contribucion, dedicacion y servicio realisa na 
beneficio di nos comunidad durante e anochi 
di instalacion di e directiva nobo di ‘Aruba 
One Happy Island Lions Club’ e Presidente 
sabente Leon Ferdinand Curiél a reconoce 
e miembronan Leon cu a destaca durante e 
aña cu a transcuri. 

Leon Eugene Dubero a ser reconoci como 
“Lion of the Year” pa aña 2018 - 2019 pa su 
dedicacion y aporte excepcional na bienestar 
di e organisacion y comunidad en general. 
Miembronan di directiva diario Leonnan 
Secretario Carla Martinus, Tesorero Ger- 
aldine Frank y Comisario encarga cu Afili- 
acion di Miembronan Junior Arends a ricibi 
cada uno, un bunita plakaat di reconocimen- 
to pa nan dedicacion sobresaliente den nan 
respectivo funcionnan den directiva. 

Demas miembronan di directiva Leonnan 
Armando Boekhoudt, Indra Hassel-Duarte, 
Leonard Pengel, Richard Tromp, Sergio Du- 
arte y miembronan Carolina Croes, Kenia 
Brito, Raymond Wever y Angelo Koolman a 
ricibi un Certificado di Aprecio pa nan dedi- 
cacion y aporte n’e organisacion y comuni- 
dad. 

Por ultimo e directiva diario den nomber di 
miembronan di club a duna un reconocimen- 
to special n’e Presidente saliente Leon Fer- 
dinand Curiél pa su liderazgo y dedicacion 
demostra como Presidente di e club, banda di 
esaki su persona a ricibi un bunita recuerdo 
como e Presidente fundador di ‘Aruba One 
Happy Island Lions Club’. 


Sigui na pagina 15> 

INSTALACION MIEMBRONAN NOBO: 

Durante e anochi e club di Leonnan ‘Aruba One Happy Island’ a 
crece den miembrecia. Leon Doris Eugenio-Lacle, Pasado Gober- 
nador di Club di Leonnan asisti pa Presidente 2018 — 2019, Leon 
Ferdinand Curiél a efectua un acto special caminda a instala dos 
miembro nobo den persona di srta. Danielle Ivera y sr. Neil Norton 
Thomas. 

Despues cu e miembronan nobo a huramenta den presencia di nan 
respectivo mentor Leon Carla Martinus y Carolina Croes, nan a 
ricibi nan pin y certificado como miembro oficial di Club di Leon di 
‘Aruba One Happy Island’ y asina pasa pa forma parti di e organ- 
isacion di Clubnan di Servicio mas grandi na mundo, Lions Club 
Internacional. Ser un miembro di un Club di Leon, ta mas bien un 
forma di biba, caminda cu e miembro Leon ta semper atento p’e 
desaroyo den nos comunidad y ta cla pa yuda pa un mihor mañan, 
manera e dicho “Where there’s a need, there’s a Lion”, unda cu tin 
un necesidad, tin un miembro Leon cla pa yuda. 

Museo Arqueologico Nacional Aruba hunto cu Fundacion 1403 a presenta e buki nobo: 

"The Archaeology of Aruba: The pictographs and petroglyphs 



UN anochi fantastico cu hopi emocion y alegria, 
bou un dushi ambiente di musica di Sodo y Cue- 
ro, a tuma lugar e presentacion hopi interesante 
y informativo di e publicacion nobo “The Archae- 
ology Aruba: The pictographs and petroglyphs”. 
E dos autornan arkeologo drs. Harold Kelly y dr. 
Aad Versteeg a duna un splicacion amplio y hopi 
informativo di e realisacion di e publicacion. 

Na final di e anochi aki tabatin e oportunidad pa 
un y tur por a felicita, intercambia informacion 
y idea cu e dos autornan. 




Riba e mesun anochi den un forma sorpresa a 
homenagia sr. Francisco ‘Fan’ Croes na kende 
e publicacion aki a ser dedica. Señor Fan Croes 
tin un trayectoria di mas cu 30 aña den e mundo 
di arkeologia di Aruba, gran parti di e investiga- 
cionnan di e buki aki ta cu e cooperacion y ayudo 
di Fan. Actualmente Fan a pasa pa ta un pen- 
sionado, pero ta un boluntario activo ainda na 
Museo. 

E publicacion aki ta masha special unda a com- 
bina dos pensamento diferente di e dos special- 
ista riba e tereno di arkeologia y ta un catalogo 
di tur e sitionan arkeologico di Aruba cu tin e 
pintura riba baranca. 

Tambe e ta documenta tur historia di e documen- 
tacion di e pinturanan riba nos isla cuminsando 
for di aña 1827. Siguramente un publicacion 
sumamente balioso y importante p’e historia di 
Aruba. 

Ta recorda esnan cu a haci nan pre-order cu nan 
por pasa busca nan buki firma p’e dos autornan 
na Museo Arqueologico Aruba cu tambe t’e pun- 
to di benta principal di e bunita publicacion aki 
di dialuna pa diabierna for di 8’ or di mainta pa 
4 or di atardi. 

E publicacion aki lo ta disponibel tambe den e 
librerianan entre otro Bruna, Van Dorp Aruba y 
Plaza Bookshop. Un danki grandi ta bay na tur 
sponser cu a haci e publicacion y e anochi aki 
posibel cu ta e.o. Prins Bernhard Cultuurfonds 
Caribisch Gebied, UNOCA y mucho mas. 

Diarcmson 31 di juli 2019 ta ultimo dia 
pa haci cambio p # e Buki di Telefon 2020 


. 

SI e nomber di un negoshi of di un cliente no ta apa- 
rece corectamente den e buki di telefon, ainda tin chens 
pa cambia esaki p’e Buki di Telefon 2020. 

Pa haci e cambio necesario clientenan por pasa na cu- 
alkier Teleshop cu nan identificacion valido. 

E deadline pa registra nomber y adres corecto pa pu- 
blica den e edicion di Buki di Telefon 2020 ta diarazon 
31 di juli 2019. 

Actualmente e registro di nomber ta bay segun e nomber 
y adres cu ta registra den e data base di SETAR. 

Den e buki di telefon di SETAR e usuario por haya tur 
informacion tocante producto y servicionan di SETAR 
di telefon di cas, celular, Internet y cable. 

Ademas tin den e buki di telefon e rekisitonan pa por 
aplica pa cualkier servicio di SETAR y e localidad y 
orario di tur SETAR su Teleshopnan. 

Den e seccion di pagina blanco “white pages” ta haya 
tur number di telefon fiho di cas of negoshi (cu no ta 
priva es decir cu no ta “unlisted”), tambe number di 
celular cu a wordo pidi pa ta listed. 


Den e seccion di “yellow pages” ta haya informacion y 
number di tur negoshi na Aruba den nan diferente cat- 
egoria. Ademas di esaki e buki di telefon tin e “commu- 
nity pages” den cual por haya informacion y number di 
tur departamento di Gobierno y fundacionnan, y otro 
informacion valioso. E buki di telefon aki ta acesibel 
tambe online na www.arubavp.com 


Exitoso curso di Human Resources Management 

Presenta pa B&P/lnterface Training & Consultancy 



E Curso Human Resources Management ta pa miem- 
bronan di Management den un Organisacion cu ta di- 
rigi un grupo di empleado. 

Tambe pa tur esnan cu ta traha den Departamento di 


Human Resources, e curso aki ta esencial, pa tur hende 
cu tin empleado cu ta traha bou di nan. 

E curso ta ofrecebo e oportunidad di adqueri of engran- 
dece bo bista, y conocimento di abilidadnan den e dife- 
rente area nan di Maneho di Personal. 

E curso aki a wordo organisa pa B&P/Interface Aru- 
ba N.V. Facilitador di e curso ta sra. Cynthia Smith, 
kende den un forma hopi practico a presenta e proga- 
rma di HR. 

Esnan cu a termina e curso cu exito ta: Enid Laclé- 
Croes, Tamara Gario, Michelle Gerritsma-Thijsen, 
Jacqueline Malmberg, Robert Lejuez, Angelique Kool- 
man y Jareza Jacobs. 

Un Palabra di felicitacion ta bay na tur esnan cu a ter- 
mina e curso exitosamente. 

IPA a celebra e logro di su 54 graduadonan 





0 





RECIENTEMENTE Instituto Pedagogico Arubano (IPA) 
a tene su ceremonia di graduacion di aña academico 2018- 
2019. Cu orguyo, IPA ta anuncia cu awor nos enseñansa ta 
conta cu un grupo di 54 maestro cu lo re-enforsa nos educa- 
cion na Aruba. 

E graduadonan tin diferente specialisacion, e.o., maestro di 
Enseñansa Primario, maestro di Pedagogisch Didactisch Ge- 
tuigschrift, Bachelor Hulandes, Estudio di Movecion y Salud 
Trayecto Cortico y Movecion y Salud Estudio Inicial. 

E studiantenan cu a gradua den aña academico 2018-2019 
ta: Maestro di Enseñansa Primario: Gislaine van der Linde 
(mihor graduado), Zaida Aranda Franken, Yuryenne Arends, 
Cleopatra Brice, Carolien Broeksema, Vanessa Cuba de Ga- 
lindo, Aymara Franken, Jeaniree Franken, Joann Genser, 
Marzia Gomes, Shantal Hijmering, Veloushka Krozendijk, 
Kimberley van der Linden, Damien Lopez, Lixienne Wever, 
Jo-Anne Alberts, Haydianne Croes, Stacey Croes, Kathleen 
Croes, Ealeen Ferro Pimienta, Chantalle Giel, Sandra Guz- 
man, Neelam Harilall, Marieanne Hsing, Mandy Jeuken, So- 
langel Lacle, Shamaira Rodriquez, Lianne Tromp y Krystelle 
Wever. 

Pedagogisch Didactisch Getuigschrift: Gianny Maduro (mi- 
hor graduado), Gyseth Arends, Tracey van der Biezen, Vicky 
Croes, Jeremio Maduro, Faridy Rafeal, Joyce-Ann Sherwood, 
Jessica Thijsen, Deanira Violinus y Astrid Winterdal. 


Sigui na pagina 19> 

<Continua di pagina 18 

Bachelor Hulandes: Juliet van der 
Linde, Jennifer Nicolaas y Ervilia 
Struikelblok. 

Estudio di Movecion y Salud Trayec- 
to Cortico: Shareen Daal, Jeanpierre 
Castaño Cardona y Nathan Nicolaas. 
Movecion y Salud Estudio Inicial: 
Anthony Wever (mihor graduado), 
Giancarlo Capriles, Christopher 
Danker, Chrissy-Ann Gomes, Audrey 
Maduro, Richaline Martina, Kevin 
Regales, Seanthrick Toppenberg y 
Tristan Vermeulen. 

Durante e graduacion, Directora Ge- 
neral drs. Marilyn Richardson a dirigi 
palabra n’e publico presente, special- 
mente n’e graduadonan. Den su dis- 
curso, drs. Richardson a splica cu den 
bida tin diferente momento cu nos por 
categorisa como un momento inolvida- 
bel y pa un studiante of cursista e mo- 
mento cu e por ricibi su diploma ta un 
momento culminante pa clausura un 
capitulo importante y alabes cuminsa 
cu e siguiente. 

You will move mountains tabata e 
tema di IPA su graduacion. Segun drs. 
Richardson, e graduadonan a move e 
prome sero caba. 

Esaki pasobra e logro di por ricibi un 
diploma ta nifica cu cada graduado a 
sa di supera e retonan cu a presenta 
durante nan estudio y cu dedicacion 
y tremendo perseverancia a logra e 
meta di bira maestro di scol. Alabes, 
el a splica cu e Plan di Educacion Na- 
cional PEN2030 t’e instrumento cu 
como pais nos por uza pa conhunta- 
mente traha riba mehoracion di nos 
enseñansa. 

PEN2030 ta para pa, e.o., responsabi- 
lidad comun pa un enseñansa di cali- 
dad, “empowerment”, respet, mentali- 
dad habri y curiosidad pa siña. 

Drs. Richardson a splica cu e gradua- 
donan tin e base aki den nan forma- 
cion como maestro, pero awor ta keda 
na cada un di nan pa keda nutri e 
balornan aki p’asina laga e vision di 
PEN2030 bira un realidad y no djis un 
pensamento. 


Drs. Richardson a termina su discur- 
so bisando e graduadonan cu nan ta 
drentando un fase nobo den nan bida 
y cu e kier recorda nan cu cada fase 
den bida ta rekeri un version diferen- 
te di nan. Esaki simplemente kiermen 
cu nan tin cu sigui desaroya nan mes 
constantemente p’asina por cumpli cu 
e demandanan nobo den nos enseñan- 
sa. 

E mihor graduado di PDG, Gianny 
Maduro, a duna un bunita discurso cu 
sigur a inspira tur presente. Gianny 
a menciona cu e anochi di graduacion 
ta hopi special p’e y su compañeronan 
cu a gradua. E ta representa e clau- 
sura oficial di trayectoria di esfuerzo, 
dedicacion y sacrificio pa por a logra e 
meta cu nan a pone nan dilanti di lo- 
gra finalisa nan estudio cu exito. 
Alabes, e ta representa un comienso 
nobo den nan bida, unda cu cada un 
di e graduadonan tin e yabi pa cambia 
bida di nos mucha y hobennan. 

E mihor graduado di Estudio Inicial 
Enseñansa Primario, Gislaine van der 
Linde, tambe a duna un discurso cu 
sigur a conmove tur presente. E1 a cu- 
minsa su discurso bisando cu tur gra- 
duado ta un mihor graduado riba nan 
mes, pasobra tur a traha super duro 
y haci hopi sacrificio pa por ricibi nan 
diploma. 

E1 a conta cu su inspiracion y motiva- 
cion pa bira maestra ta cu desde ho- 
ben e semper a stima y yuda mucha. 
Pa Gislaine un mucha mester ta feliz, 
e mester haya e amor, guia y atencion 
cu e merece di un adulto. Pa medio di 
e profesion di un maestro e por haci 
esaki. Un otro motivacion ta su tata 
cu na tur momento a motiv’e y dun’e 
palabranan di aliento p’e sigui bay di- 
lanti pa logra su meta apesar cu e mes 
tabatin mester di nan p’e por a sigui 
lucha contra su enfermedad. Deseo 
grandi di su tata tabata pa wak Gis- 
laine ricibi su diploma. Lamentable- 
mente, Dios a dicidi otro y su tata no 
por a presencia su graduacion. 

P’esey cu un alegria grandi den su cu- 
rason, Gislaine a dedica su discurso 
na su tata. 


Gislaine a termina su discurso cu un 
bunita mensahe na su coleganan: “Nos 
tin e trabou di mas bunita cu por tin, 
esta educa y forma alumnonan. Anos 
tin e tarea pa guia e futuro genera- 
cion. P’esey semper pone Dios prome 
den tur cos cu bo ta haci. Laga cu E 
ta bo guia. Haci bo trabou cu amor, 
pasenshi y dedicacion y lo bo disfruta 
di e fruta di bo trabou aki un par di 
aña. Soña den grandi pero haci cada 
un soño un meta. Cu stapnan chikito 
sigur bo lo logra. Nunca no tene mie- 
do di niun obstaculo cu por presenta. 
Semper lucha pa loke bo kier ‘no mat- 
ter what’, confia den bo mes y den bo 
habilidadnan y sigur lo bo move sero- 
nanan.” 

Anthony Wever, mihor graduado di 
Movecion y Salud Estudio Inicial, 
tambe a dirigi palabra na esnan pre- 
sente. Nunca el a pensa cu e estudio di 
Movecion y Salud lo pone crece como 
persona y conoce su mes den diferente 
area cu nunca antes el a descubri di 
su mes. 

IPA a reta Anthony den diferente 
area, cual a pone realisa cu e por hopi 
mas di loke e tabata pensa. 

Durante su estudio el a wordo brinda 
diferente oportunidad pa representa 
Aruba den su deporte den exterior y na 
un congreso di Olimpiada (56th Youth 
Participants). Anthony ta sumamente 
gradecido p’e confiansa y e palabra di 
elogio ricibi for di IPA cu a pone confia 
cu e por cumpli cu e biahe y alabes ter- 
mina su estudio exitosamente. 

E anochi aki tabata uno hopi ameno, 
caminda e comunidad di IPA conhun- 
tamente cu famia y invitado di e gra- 
duadonan a celebra nan logro den Mor- 
ris Lapidus Grand Ballroom di Hilton 
Aruba Caribbean Resort & Casino. E 
anochi a finalisa cu hopi ambiente cu e 
tononan musical di Tsunami. 

IPA ta desea tur colega nobo un ca- 
rera fructifero y exitoso. Nos ta spera 
cu Todopoderoso lo guia y duna boso 
sabiduria pa eherce e bunita profe- 
sion di maestro cu hopi amor y dedi- 
cacion. Pabien na tur graduado y un 
feliz vakantie na tur e maestronan y 
muchanan di Aruba! 

B&P cu otro 

Exitoso curso Purchasing-& Inventory Management 



RECIENTEMENTE B&P/Interface Aruba Training 
& Consultancy a organisa un curso “Purchasing & Stock 
Management” A participa varios empleado di diferente 
empresa den sector priva na Aruba. 

Awendia cu e crisis economico global y forsa di compra cu 
ta bahando, y cu un competencia pisa cu ta lantando cabez 
na Aruba, ta importante pa bo controla bo inversion y bo 
compra bon. 


Den e epoca aki purchasing mescos cu marketing y benta 
di e producto ta forma parti di e maneho strategico di bo 
organisacion. Ta pesey e criterianan cu ta wordo poni n’e 
persona cu ta traha den e Departamento di Purchasing a 
bira mas pisa. Cu Purchasing Management bo ta baha in- 
version nan haci’e den compra y cu Stock Management bo 
ta logra un bon maneho di inventario, cu ta resulta den un 
resultado positivo di ganashi pa bo compania. 

Den e curso practico aki purchasing ta wordo aserca for di 
e punta di vista comercial y tin como meta pa engrandese e 
ganashi di e compania. 

E curso aki a wordo presenta pa B & P Interface bou di guia 
di sr. Elvis Zichem. Participantenan cu a sigi e curso aki 
ta: Rocheline Paesch, Edmond Tromp, Caroline Dorotaal, 
Josmary Werleman-Geerman y Joalyne Boekhoudt. 

Un palabra di felicitacion ta bay na tur e participante nan 
cu e mensahe pa pone bek den practica locual a wordo siña. 


Pelicula den aire liber pa mucha 




CU hopi animo Biblioteca Nacional Aruba ta trece su programa 
di actividad pa mucha den vakantie grandi. Lo tin presentacion 
di pelicula den aire liber tanto na Playa como na San Nicolas y 
Biblioteca MFA Noord, Paradera, Santa Cruz y Savaneta. 
Biblioteca ta pasa ‘Small foot’ riba pantaya e prome siman, 
despues ta sigui ‘How to train your dragon’, Wonderpark’ 
y ‘Dumbo’. 

San Nicolas: Biblioteca ta presenta e mesun peliculanan tanto 
na Oranjestad como na Biblioteca na San Nicolas pa tur mucha 
di San Nicolas y becindario. Presentacionnan a cuminsa ayera, 
asina ta sigui 17 di juli, 24 di juli y e ultimo presentacion ta 
diahuebs dia 31 di juli. 

Oranjestad: Presentacion na Playa ta tur diahuebs anochi 
patras di Biblioteca. Prome presentacion t’awe diahuebs 11 di 
juli, 18 di juli, 25 di juli y e ultimo presentacion ta diahuebs dia 
1 di augustus. E presentacionnan ta gratis y ta cuminsa 7or. 

Tur mucha y nan mayornan ta bon bini. Pa mas informacion 
bishita nos website. 

Bon dia yen di alegria! 

Scirbi pa Ruthy ,/ Lady Ruth" Vrieswijk-Bergen 

UN bon siman colma di salud y alegria pa nos tur. Laga nos 
cuminsa pa felicita e fanaticonan di e teamnan di futbol cu a 
gana e campeonato den fin di siman cu a pasa. Nos cu como 
teenager a wak hopi partido di futbol riba tereno local pa 
campeonatonan local riba nos dushi isla, a keda un crenchi 
decepciona den e refreenan internacional, pero ningun wega 
ta perfecto. Esnan cu a gana a gana. 

Nos ta di opinion tambe cu no ta agradabel pa mira un wega 
di futbol, mientras esnan cu ta transmiti esaki describi e 
wega kico ta pasando, ta menciona un monton di nomber di 
fanaticonan den sintonia. Nos personalmente no a gusta e 
parti ey, e ta kita bo smak y concentracion for di riba e wega. 

Un persona a bisa cu pa falta di palabra y creatividad nan ta 
copia for di esnan cu ta transmiti paradanan di Carnaval. Of 
ta Tele Aruba kier sa si hopi hende ta sintoniza nan? 

Mi ta hopi contento cu por a disfruta di e partido damas 
Hulanda vs Merca na otro canal, mas serio. 

Hulanda a demostra berdad cu e ta top, y nos tambe ta 
contento cu nan di dos lugar tog, nan a lucha hopi duro y 
demostra cu nan ta un di e mihornan di mundo. 

Awor ban prepara p'e Weganan Olimpico. Ta normal cu 
bo por lesa tur sorto di comentario riba face book y un di 
nan cu nos a lesa tabata di un persona cu a critica Hulanda 
bisando algo di: "Schoenmaker hou je bij je leest di traha 
keeshi cu klompen", jammer cu no ta tur hende di Aruba, 
mi ta supone cu e tambe a nace aki, ta stima y respeta nan 
Madre Patria Hulanda y/of e persona aki no tin ningun famia 
ta biba na Hulanda, gozando di tur nan beneficionan y bunita 
oportunidad di sigui crece y bay padilanti. 

Naaaaah, bo no portuma hendeasina na malota nan humilde 
opinion. Nan no sa tur cos tampoco. All in all e tabata un 
fin di siman yen di bunita emocion y nos grupo di tia, tio, 
prima, primo y ruman a sigui canta nos dushi karaeokee cu 
nos potente stemnan y a pasa super dushi hunto como un 
famia grandi uni. 

Cada un di nos cu nos talento di canta den nos vos angelical. 
E dicho di "sucu no sa gaba su mes" ta warda aki den lachi 
kashi, pasobra, ta tur presente sa canta anto bon!!! 

Ta parti di nos autoestima pa bisa esaki cu tur trankilidad. 

Tin cantante di Misa y tin cantante popular cu por canta 
tur cantica cu no ta solamente di misa. Nos ta den e ultimo 
grupo aki, having fun expresando nos gratitud y alegria 
pa bida. Pero nos grupo sa canta bunita den Misa tambe 
durante cierto misa di alabanza, canta hunto cu henter e 
congregacion. Pues all around singers. Y na 4 idioma. 

Asina bo ta wak, cu musica ta alegra e curason. Y cu ta bunita 
pa ta positive. Eigenlijk tur hende por canta, un mas mihor 
cu e otro, pero tur por saca su mesun melodianan di alegria 
sigur. 

Lady Ruth a goza cantando su Jambalaya masha hopi mes. 
Tin cu ta puntre pa bin cu un di tercer One Woman Show, 
pero esey no lo sosode. E ta super contento con e prome y 
di dos show a bay y ta invita boso awor p'e show di su amiga 
Faritah Luydens, carinosamente artisticamente yama "Tica 
Basha Abao" den e luna di september y october benidero 
den Cas di Cultura. 



Ban apoya nos artistanan local cu nan tremendo actuacion 
cu curason. Ah si! 

Pabien na tur nos studiantenan cu a slaag y of bai over y 
n'esnan cu tin cu dobla, sigui haci boso best, no ta tur hende 
por haci tur cos den un dos tres, tin biaha ta tuma un crenchi 
mas tempo. Goza di boso vakantie, corda yuda na cas y corda 
bishita bo grandinan. Exito mas oro pa otro aña escolar. 

Ta dushi pa lesa buki, algo dushi pa haci den vakantie tambe. 
Pabien na escritor autor Yolanda Croes cu su buki nobo. Tur 
Yolanda su bukinan ta interesante, informativo y educativo. 
Nos ta orguyoso riba nos mesun hendenan exitoso riba nan 
tereno di literatura y storianan interesante. 

Danki di curason pa lesa nos relato tambe cu hopi atencion. 
Pasa un dushi dia yen di alegriaa!! 

Warihmii, O Dios, pasohra den l$o 
rnt ta tuma refugio, 

Salmo: 16 

Cu inmenso dolor na ntiN eurason, pero 
conforme cu e holuntud <it Sciior nos ta 
nnuttcia fnyecimcnio di nos ser stinui: 


*~<^mm& 


*5-12-1939 + 7 juli 2019 


\w ntintbrr dir 

*?u*ten<zl *i¥o*ue & @ne*H4ton<f 


Cu dolor nanoscurasonperohopiagradecido pa tur locual e la 
nifica y haci pa nos, nos ta anuncia a bay drumi den brasa di 

Señor: 



Carmen E. Luydens-Lampe 

Cariñosamenteyama:"Shon Ca" 

*15-07-1936 -+09-07-2019 


Acto di entiero y cremashon lo wordoanunciadespues 



Juttenal ^ ome & @nematonq 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di: 



Mirella OmiraTromp 

*28-03-1973 - tl 0-07-2019 
Acto di entiero lo wordo anuncia despues. 

AujSra 

& 0ieM uxt&ut 

" Laga e muchananbiniserkaMi, 

No kitanan di bini, 

Pasobra reino di Dios tapertenesé 
Naesnan manera nan" 

Mateo 19:14 

Cu hopi tristeza pero conforme cuboluntad di dios, nos ta 
participa fayecimento di nos angelito hopi stima: 

D'AngeloDjoenWebb 

Yama cariñosamente D.G. 

*27-01-2004- 04-07-2019 

Na nomber di su mama: Lisbeth Webb 

Tata: AngeloLaurant 

Rumanan: BryanWebb 

LiandroWebb 
Ozzie Webb 

Welanan: Lucita(Chita) Webb-Geerman 

Sandra Laurant 

Welonan: Martin Webb 

Charles de Lima 

Tantanan: Patricia Laurant y famia 

Valeska Laurant 

Omonan: Raul y NekeWebb 

Gilbert yJo-Ana Kelly 
Dennis y NatushaWebb 
Sergio y ShahairaLaurant 
Primanan: AdiaLaurant 

Diandra Webb 
Tatiana Cuba 
G'Ana- Marie Kelly 
Primonan: IsaiasWebb 

Jacob Webb 
Gilbert Kelly 
Gilmer Kelly 

Madrina: EdisonaCardoze 

Padrino: RaulWebb 

Demas Famia: Webb-Laurant-De Lima- Geerman- Kock- 

Perez- Matos-Tromp- Krozendijk- De Cuba- Angela-Willems- 
Arcaya- Cuba- Kelly- Boekhoudt- Paesch- Kransen- Orman- 
Britten-Wever-Thode- Maduro- Koolman- Lopez- Peinado- 
Farro- Rombley- Chirino- Guanipa- Croes- Lampe- Melendez- 
Laker- Castellanos- Leon- Cardoze- Eights. 

Ta invita tur bisiña y conocirnanpaasistina e acto di entiero cual 
lo tuma lugar diasabra 13 juli 2019 na misa Santa Anna 
naNoord. 

Resto mortal di nos angelito lo ta reposa for di 2or di atardi den 
misa y pa 4or di atardi saliendo di misa Santa Anna pa Santana 
CatolicoNoord. 

Lo baytin un box disponibel den misa pa un bon causa. 

Condolencia lo tuma lugar riba siguentedianan y na cas Kamay 
12 B: 

Dialuna 8 juli 2019 for di 7or pa 9or di anochi. 

Diaranzon 10 juli for di 7or pa 9or di anochi. 

Nos kier a pidi nos disculpa si den nos tristesa nos por a lubida 
un of otro famia. 

Ta lamenta pero despues di entiero nos no taricibibishita di 
condolencia nacas. 

Ta desea pafamia no binnarouw, sino ta desea pabinna Baby 
Blue. 


Detencion 
relacioná 
cu un caso 
di estafa 



S5>“ 





*pU4vena i Pfom e & 0iemtáónq 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento Cristianamente di nos primo, omo, 
ruman y yiu stima: 



Anselmo Simeon Tromp 

*21-04-1953 - 104-07-2019 


Na nomber di su: 

Tata: -ifSelestinoTromp 

Mama: RomanaTrompTromp 

Rumannan: PascualitaTromp &yiunan na Hulanda 

LeonoraTromp &yiunan na Hulanda y Aruba 
Escolastica Tromp &yiunan na Hulanda 
OrasioTromp na Hulanda 
tFelisita AmaliaTromp &yiunan na Hulanda 
Leticia Tromp & yiunan na Aruba y Hulanda 
tApolonio DanielTromp 

Subrina stima: Rebecca &esposo HendrikWebb y yiunan 
Omonan: AsintoTromp 

DamascoTromp 

Subrinanan y subrinonan na Aruba y Hulanda 
Prima y primonan na Aruba Y Hulanda 
Swanan: Wilfred De Cuba 

Bisente Croes 

Cuñanan: Rosa & yiunan na Hulanda 

Bernadina Hulia &yiunan na Hulanda 
Y demas famia:Tromp, Franken, Wolff, Faro, Croes, Henriquez, 
De Cuba, Schaap, Brigita, Geerman, Arends, Britte, Maduro, 

Giel, Boekhoudt, Hoek, Werleman, Kelly, Ruiz, Figarouba, 
Gomes, Aparicio y Webb kier a invita tur amigo bisiña y conocir 
pa asisti na e acto di entiero cual lo tuma lugar diabierna 12 di 
juli 2019 na misa Santa Anna di 2'or pa 4'or pm despues 
saliendo pa Santana catolico na Noord. 

Oportunidad pa condolencia: diahuebs 11 di juli 2019 na 
Aurora Funeral Home di 7'or pa 9'or pm. 

Nos disculpa si nos por a lubida algun famia den nos tristeza y 
alavez kier a anuncia cu despues di entiero nos no lo ricibi 
bishita di condolencia na cas. 


WILLEMSTAD - 
Diamars 9 di juli 
2019, alrededor di 
11.55’or di mérdia, 
Polis a detené e 
hómber sospecho- 
so M.N.I. nasé na 
Córsou, di 34 aña 
di edad, relacioná 
cu un caso di esta- 
fa cu a tuma lugar 
den aña 2018. 

E sospechoso aki 
tabata laga su cli- 
entenan depositá 
sumanan di placa 
riba su cuenta di 
banco p’asina e por 
cumpra auto na 
Merca pa nan. 

E sospechoso ta- 
bata estafá su cli- 
entenan y keda 
sin entregá nan e 
auto deseá. Deten- 
cion di e sospecho- 
so a tuma lugar 
den área di Santa 
Catharina. 

A presentá e sos- 
pechoso dilanti di 
un Fiscal auxiliar 
kende a ordená su 
encarcelamento 
pendiente di mas 
investigacion. 

E unico corant GRATIS 



Abona awo 

Manda un e-mail na: 
Noticia@awemainta.com 
lj sKirbi e palabranan: “Ami Kier Abona" 


LiKe nos riba facebooK 


Keda “up to date” ij MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 
























